Moamar Gadafi dhe përse proteston qyteza në Nju Xhersi
Banorë të qytezës Englewood shqetësohen se udhëheqësi libian mund të ngrejë aty tendën e tij
Festimet e organizuara nga qeveria në rrugët e Tripolit shënojnë përvjetorin e revolucionit të udhëheqësit libian Moamar Gadafi 40 vjet më parë. Por mijra kilometra më tej, në Nju Xhersi, Gadafi po pritet krejt ndryshe, megjithëse ende nuk ka shkelur në tokën amerikane. thotë Michael Wildes, kryebashkiak i Englewood-it, një qytezë e Nju Xhersit të cilën e ndan nga Manhatani lumi Hadson. Në qytezë ndodhet një kompleks banimi, pronë e qeverisë libiane. Fillimisht zoti Gadafi kishte ndërmend të ngrinte një tendë në lëndinën aty pranë për të pritur mysafirë gjatë Asamblesë së Përgjithshme të OKB-së në fund të shtatorit. Para shumë muajsh, punëtorët filluan riparimet në kompleks si dhe përgatitjen e lëndinës. Rabini Shmuley Boteach banon aty pranë. tregon rabini. Banorët protestuan kundër ardhjes së Gadafit. Autoritetet e qytezës kërkuan në gjykatë ndërprerjen e të gjitha punimeve, me arsyen se ato ishin kundër rregullave të ndërtimit. Një gjykatës dha urdhër për ndërprerjen e punimeve jashtë ndërtesës. Nga fundi i javës së kaluar, Departamenti i Shtetit tha se kolonel Gadafi nuk do të qendrojë në Englewood dhe se qeveria amerikane nuk do t’i kufizojë lëvizjet e tij në Shtetet e Bashkuara. Kryebashkiaku thonë se punimet brenda ndërtesës vazhdojnë dhe shumë banorë kanë frikë se zoti Gadafi mund të shfaqet aty pa lajmëruar. thotë rabini Shmuley Boteach. Banorët në Englewood janë të zemëruar për faktin që muajin e kaluar, Gadafi priti me madhështi kthimin e Abdel Baset al-Megrahit, libianit të dënuar me burgim të përjetshëm për hedhjen në erë më 1988 të avionit të shoqërisë Pan Am mbi Lockerbie të Skocisë. Skocia e liroi atë për arsye humanitare sepse ai vuan nga një sëmundje e pashërueshme. Tredhjetetetë nga të 270 njerëzit që humbën jetën në Lockerbie ishin nga Nju Xhersi. thotë rabini. Rabini ka hedhur në gjyq qeverinë libiane, zotin Gadafi dhe kompaninë e ndërtimit për shkelje. Ai thotë se punëtorët i kanë dëmtuar pronën dhe i kanë prishur pemët. Qeveria libiane mohon se ka bërë ndonjë gjë jashtë ligjit. Megjithatë, nuk ka patur komente se ku ka në plan të qendrojë kolonel Gadafi kur të vijë në Shtetet e Bashkuara për të folur për të herë të parë në Asamblenë e Përgjithshme të OKB-së. //ii